*Projekts*

Latvijas Republikas Ministru kabinets

2012.gada Noteikumi Nr.

Rīgā (prot. Nr. .§)

**Latvijas Sporta muzeja nolikums**

Izdoti saskaņā ar

Valsts pārvaldes iekārtas likuma

16.panta pirmo daļu

**I. Vispārīgie jautājumi**

 1. Latvijas Sporta muzejs (turpmāk – muzejs) ir izglītības un zinātnes ministra pakļautībā esoša tiešās pārvaldes iestāde. Izglītības un zinātnes ministrs pakļautību īsteno ar Izglītības un zinātnes ministrijas starpniecību.

2. Muzeja darbības mērķis ir vākt, saglabāt, pētīt, eksponēt un popularizēt materiālās un nemateriālās liecības, kurām ir vēsturiska, zinātniska un memoriāla nozīme, kā arī ar tām saistītu informāciju par Latvijas sporta vēsturi, lai ieinteresētu un informētu sabiedrību par Latvijas sporta kultūrvēsturisko mantojumu un sportu kā aktīva un veselīga dzīvesveida pamatu.

**II. Muzeja funkcijas, uzdevumi un tiesības**

3. Muzejam ir šādas funkcijas:

3.1. uzturēt un attīstīt muzeja krājumu un nodrošināt tā saglabāšanu;

3.2. nodrošināt muzeja krājuma un sporta vēstures informācijas un pētniecības pieejamību sabiedrībai;

3.3. popularizēt Latvijas sporta kultūrvēsturisko mantojumu un veicināt sporta vēstures apguvi;

3.4. veikt pētniecisko darbu krājuma izpētē un Latvijas sporta vēsturē;

3.5. veikt izglītojošo darbu.

4. Lai nodrošinātu funkciju izpildi, muzejs veic šādus uzdevumus:

4.1. nodrošina muzeja krājuma – Nacionālā muzeju krājuma daļas – komplektēšanu, uzskaiti, dokumentēšanu un glabāšanu;

4.2. komplektē, dokumentē un saglabā muzeja krājumu, kas atspoguļo Latvijas sporta vēsturi, olimpiskās kustības Latvijā vēsturi un latviešu trimdas sporta vēsturi;

4.3. sagatavo un īsteno Latvijas sporta vēstures izpētes un apguves projektus;

4.4. veido ekspozīcijas un izstādes muzejā un ārpus tā;

4.5. rada iespēju izmantot muzeja krājuma materiālus pētniecībai;

4.6. atbilstoši normatīvajiem aktiem par Nacionālo muzeju krājumu deponē muzeja krājuma priekšmetus Latvijā un ārpus tās;

4.7. vada ekskursijas, lasa lekcijas, organizē pasākumus, kā arī izstrādā un īsteno izglītojošās programmas;

4.8. sagatavo un izdod ceļvežus, katalogus un citus informatīvos materiālus par Latvijas sporta vēsturi, muzeja krājumu, muzeja vēsturi un izglītojošiem pasākumiem;

4.9. izglītot un informēt sabiedrību par sporta kultūrvēsturisko mantojumu un tās vērtībām;

4.10. sniedz konsultācijas un metodisko palīdzību sporta vēstures jomā;

4.11. vāc, apkopo un analizē statistikas datus par muzeja apmeklētājiem, izstādēm un pasākumiem;

4.12. uztur un attīsta muzeja darbībai nepieciešamo infrastruktūru.

5. Muzejam ir šādas tiesības:

5.1. publicēt informatīvus, zinātniskus, populārzinātniskus un reklāmas izdevumus un popularizēt muzeju plašsaziņas līdzekļos;

5.2. muzeja popularizēšanai izmantot savu simboliku;

5.3. aptaujāt un intervēt muzeja apmeklētājus;

5.4. iekasēt maksu par muzeja sniegtajiem publiskajiem maksas pakalpojumiem atbilstoši muzeja publisko maksas pakalpojumu cenrādim;

5.5. veikt iepirkumus muzeja krājuma papildināšanai;

5.6. atbilstoši kompetencei sadarboties ar valsts un pašvaldību iestādēm, nevalstiskajām organizācijām, privātpersonām, kā arī starptautiskajām un ārvalstu institūcijām;

5.7. saņemt dāvinājumus, ziedojumus, ārvalstu finanšu palīdzību, piedalīties projektu konkursos finanšu līdzekļu piesaistei;

5.8. citas muzeju darbību reglamentējošos normatīvajos aktos paredzētās tiesības.

**III. Muzeja pārvalde un finansēšanas kārtība**

6. Muzeja darbu vada muzeja direktors. Muzeja direktoru ieceļ amatā un atbrīvo no amata izglītības un zinātnes ministrs, konsultējoties ar Latvijas Muzeju padomi.

7. Muzeja direktors veic Valsts pārvaldes iekārtas likumā noteiktās tiešās pārvaldes iestādes vadītāja funkcijas.

8. Muzeja direktoram var būt vietnieki. Vietniekus ieceļ amatā un atbrīvo no amata, viņu kompetenci un atbildību nosaka muzeja direktors.

9. Muzeja darbības politikas un stratēģisko virzienu noteikšanai un sadarbības veicināšanai ar nevalstiskajām sporta organizācijām muzejā darbojas muzeja konsultatīvā padome. Muzeja konsultatīvās padomes sastāvu un tās nolikumu apstiprina izglītības un zinātnes ministrs.

10. Muzejā darbojas muzeja krājuma komisija. Muzeja krājuma komisijas sastāvu un tās nolikumu apstiprina muzeja direktors.

11. Muzeja finanšu līdzekļus veido:

11.1. valsts budžeta dotācijas no vispārējiem ieņēmumiem;

11.2. ieņēmumi par muzeja sniegtajiem maksas pakalpojumiem, citi pašu ieņēmumi, kā arī projektu konkursos piešķirtie līdzekļi;

11.3. ziedojumi un dāvinājumi;

11.4. ārvalstu finanšu palīdzība.

**IV. Muzeja darbības tiesiskuma nodrošināšana un pārskatu sniegšana**

12. Muzeja darbinieku lēmumus un faktisko rīcību var apstrīdēt, iesniedzot attiecīgu iesniegumu muzeja direktoram. Muzeja direktora lēmumu var pārsūdzēt tiesā.

13. Muzeja direktora izdotos administratīvos aktus un faktisko rīcību (izņemot šo noteikumu 11.punktā minētos gadījumus) var apstrīdēt Izglītības un zinātnes ministrijā. Izglītības un zinātnes ministrijas lēmumu var pārsūdzēt tiesā.

14. Muzejs sagatavo un normatīvajos aktos noteiktajā kārtībā sniedz pārskatus par muzeja funkciju pildīšanu un finanšu līdzekļu izlietošanu. Muzejs reizi gadā sniedz pārskatu par muzeja funkciju izpildi Latvijas digitālajā kultūras kartē.

15. Muzejs pēc Izglītības un zinātnes ministrijas pieprasījuma sniedz informāciju par tā darbību un finanšu līdzekļu izlietojumu.

**V. Noslēguma jautājumi**

16. Muzejs kā tiešās pārvaldes iestāde ir valsts aģentūras „Latvijas Sporta muzejs” funkciju, tiesību, saistību, prasību, bilancē esošās mantas, lietvedības un arhīva pārņēmējs.

17. Atzīt par spēku zaudējušiem Ministru kabineta 2005.gada 26.jūlija noteikumu Nr.559 „Valsts aģentūras „Latvijas Sporta muzejs” nolikums” (Latvijas Vēstnesis, 2005, 119.nr.).

1. Noteikumi stājas spēkā 2013.gada 1.janvārī.

Ministru prezidents V.Dombrovskis

Labklājības ministre,

izglītības un zinātnes ministra

pienākumu izpildītāja I.Viņķele

Iesniedzējs:

labklājības ministre,

izglītības un zinātnes ministra

pienākumu izpildītāja I.Viņķele

Vizē:

Valsts sekretāra vietniece­ –

Struktūrfondu un starptautisko finanšu instrumentu

departamenta direktore,

valsts sekretāra pienākumu izpildītāja L. Sīka

05.12.2012. 15:46

773

A.Mičule

67047928, anda.micule@izm.gov.lv

E.Severs

67047935, edgars.severs@izm.gov.lv